Niðurskurður óhjákvæmilegur hjá Vesturlandsskógum Horfur eru á að á þessu ári og því næsta dragi verulega úr umfangi skógræktar á vegum Vesturlandsskóga . Ástæðan er brostin fyrirheit stjórnvalda um greiðslur til landshlutabundnu skógræktarverkefnanna , sem ekki hafa gengið að fullu eftir . Sigvaldi Ásgeirsson framkvæmdastjóri segir að Vesturlandsskógar hafi eingöngu yfir að ráða fjármunum sem Alþingi veitir til verkefnisins hverju sinni á fjárlögum . “ Ef tekjurnar skerðast er eina leiðin að minnka plöntukaup og það þurfum við nú að gera , ” segir hann . Á þessu ári stendur til að setja niður 560.000 plöntur á vegum Vesturlandsskóga en á síðasta ári var plantað 960.000 skógarplöntum . Ítarlega er fjallað um málið í nýjasta tölublaði Skessuhorns sem kom út í gær .